OpenLLM-France/wikimedia huggingface dataset:
# Besat

Besat (danès: posseïts) és una pel·lícula fantàstica danesa de 1999 dirigida per Anders Rønnow Klarlund, que el va escriure amb Ola Saltin. És protagonitzada per Ole Lemmeke, Ole Ernst, Jesper Langberg i Bjarne Henriksen. La pel·lícula es va estrenar al Festival Internacional de Cinema de Toronto de 1999.
Va rebre el Méliès d'Or a la millor pel·lícula fantàstica europea.

## Repartiment

* Ole Lemmeke com Søren
* Ole Ernst com Bentzon
* Niels Anders Thorn com Jensen
* Jesper Langberg xom Lyndfelt
* Bjarne Henriksen
* Nikolaj Lie Kaas
* Iben Hjejle
* Søren Elung Jensen
* Gerda Gilboe
* Udo Kier
* Valentin Popescu
* Cristina Deleanu

## Referències

* ↑ «History of the Toronto International Film Festival's MIDNIGHT MADNESS Programme». Arxivat de l'original el 19 October 2013. [Consulta: 19 octubre 2013].
* ↑ Méliès d'Or Winners. Méliès International Festivals Federation. Retrieved 30 January 2021.

## Enllaços externs

* Besat a YouTube
# Barstow (Califòrnia)

* Per a altres significats, vegeu «Barstow».
Barstow és una població dels Estats Units a l'estat de Califòrnia. Segons el cens del 2007 tenia 24.600 habitants.

## Demografia

Segons el cens del 2000, Barstow tenia 21.119 habitants, 7.647 habitatges, i 5.253 famílies. La densitat de població era de 242,8 habitants/km².
Dels 7.647 habitatges en un 36,7% hi vivien nens de menys de 18 anys, en un 45,4% hi vivien parelles casades, en un 17,7% dones solteres, i en un 31,3% no eren unitats familiars. En el 25,9% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,27.
Per edats la població es repartia de la següent manera: un 30,8% tenia menys de 18 anys, un 10,4% entre 18 i 24, un 27,4% entre 25 i 44, un 19,3% de 45 a 60 i un 12,1% 65 anys o més.
L'edat mediana era de 32 anys. Per cada 100 dones de 18 o més anys hi havia 97,1 homes.
La renda mediana per habitatge era de 35.069 $ i la renda mediana per família de 40.160 $. Els homes tenien una renda mediana de 37.425 $ mentre que les dones 25.380 $. La renda per capita de la població era de 16.132 $. Entorn del 15,6% de les famílies i el 20,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barstow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Barstow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Battlestar Galactica

«Battlestar Galactica» té aquests significats:
* Battlestar Galactica (sèrie de televisió de 1978), sèrie de televisió estatunidenca de la cadena ABC
* Battlestar Galactica (sèrie de televisió de 2003), sèrie de televisió estatunidenca de la cadena Sci-Fi
* Battlestar Galactica (sèrie de televisió de 2004), sèrie de televisió estatunidenca de la cadena Sci-Fi
# Martine Blanc

Martine Blanc (Clarmont d'Alvèrnia, 16 de setembre de 1944)és una autora i il·lustradora francesa de deu llibres per a nens, inclosos La història de Timothy, la sèrie Two Hoots en col·laboració amb Helen Cresswell i Tot sobre Jesús.

## Educació

Blanc és llicenciat en arquitectura per l'École Nationale Supérieure des Beaux-Arts de París, França.

## Carrera

A la dècada de 1970, Blanc va començar la seva carrera d'escriptora com a autora de llibres infantils. Les il·lustracions de Blanc també es mostren als seus llibres infantils i a la sèrie Two Hoots escrita per Helen Cresswell, una guionista de televisió i autora infantil. A més, Blanc també està acreditat al departament d'animació d'una pel·lícula d'animació de 1993 David Copperfield.

## Filmografia

* 1987 The Big Bang – com a administrador de producció.
* 1993 David Copperfield – com a administrador de maquetació i posada.

## Obres
###### Timothy

* La història de Timothy, Ernest Benn Limited, Londres, 1972
* Hyacinthe, Ernest Benn Limited, Londres, 1976
El personatge Timothy ha donat lloc a un important marxandatge al Japó (nines, rellotges, samarretes...).

###### La sèrie Two Hoots (text de Helen Cresswell)

* Two Hoots, Ernest Benn Limited, Londres, 1974 ISBN 0-510-11842-9
* Two Hoots go to the sea, Ernest Benn Limited, Londres, 1974 ISBN 0-510-11843-7
* Two Hoots and the Big Bad Bird, Ernest Benn Limited, Londres, 1975 ISBN 0-510-11844-5
* Two Hoots in the Snow, Ernest Benn Limited, Londres, 1975 ISBN 0-510-11845-3
* Two Hoots Play Hide-And Seek, Ernest Benn Limited, Londres, 1977 ISBN 0-510-11803-8
* Two Hoots and the King, Ernest Benn Limited, Londres, 1977 ISBN 0-510-11800-3

###### Pelé, Velu et Dodue

* Pelé, Velu et Dodue , Fernand Nathan, París, 1980 ISBN 2-09-271524-0

###### Tot sobre Jesús

* Tot sobre Jesús: la vida i els ensenyaments de Jesús en les paraules de la Bíblia, Loyola Press, 2000 ISBN 0-8294-1506-8

## Referències

* ↑ «Two Hoots, by Helen Cresswell; illustrated by Martine Blanc». Trove. [Consulta: 25 febrer 2019].
* ↑ «David Copperfield (1993)». IMDb. [Consulta: 25 febrer 2019].
* ↑ «The Big Bang (1987)». IMDb.
* ↑ «David Copperfield (1993)». IMDb. [Consulta: 25 febrer 2019].
* ↑ Trove. .nla.gov.au/work/5713063 Two Hoots, de Helen Cresswell; il·lustrat per Martine Blanc]. Trove.
* ↑ «Two Hoots go to the sea». Goodreads. [Consulta: 28 març 2024].
# Mas Blanc (Sant Martí de Centelles)

El Mas Blanc és una obra de Sant Martí de Centelles (Osona) protegida com a Bé Cultural d'Interès Local.

## Descripció

Conjunt d'edificacions que conformen un gran mas organitzat al voltant de dos grans espais oberts centrals i disposat en tres cossos constructius. El cos principal el forma un edifici aïllat de planta quadrangular de 15 metres quadrats amb baixos, dos pisos i golfes. Aprofita el desnivell del terreny per instal·lar-se dalt d'una petita elevació o turó on al cos esquerra se situen dues terrasses o jardins. La coberta es realitza mitjançant una teulada a doble vessant i es documenta una gran galeria a la façana est i diverses dependències annexes afegides.
A la façana principal hi ha una porta d'arc de mig punt, adovellada, i un conjunt d'obertures de factura rectangular que es disposen de forma simètrica al llarg de la façana. Al mur lateral trobem finestretes protegides per reixes. La resta de cossos són posteriors, es tracta de construccions de planta i pis, dedicades a usos comunitaris. La casa va tenir moltes reformes, les més destacades al llarg del segle xx, tot i que conserva l'estructura senyorial original.

## Història

Aquest mas, abans denominat Salgot, possiblement en relació al mas que té al darrere. El topònim del mateix apareix esmentat en el fogatge de 1553 sota el nom de Joan Salgot. Es desconeix quan la família Salgot traspassà la propietat, però aquesta des del segle XX ja forma part del Bisbat de Vic i serà quan juntament amb el centre de Puigdolena esdevé una casa de repòs i meditació des de principis de segle xx. A la documentació d'època moderna s'esmenta com a mas desaparegut el Salgot Jussà, sense tenir-ne cap més notícia. Actualment al mas hi viu una comunitat eremítica dedicada a l'oració i són nombrosos els visitants que passen per aquest centre de repòs.

## Referències

* 1 2 3 «Mas Blanc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Medvédivka (Crimea)

* Per a altres significats, vegeu «Medvédevka».
Medvédivka (en (ucraïnès): Медведівка, en rus: Медведевка, Medvédevka) és un poble de la República Autònoma de Crimea a Ucraïna, que el 2014 tenia 1.270 habitants. Pertany al districte rural de Djankoi. Fins al 1948 la vila es deia Aüz-Kirk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Bdel·loïdeus

Els bdel·loïdeus (Bdelloidea, gr. βδελλα, bdella, sangonera) són una subclasse del fílum dels rotífers que es troben en aigües dolces i en els sòls humits. Estan diversificats en més de 461 espècies.

## Característiques

Els bdel·loïdeus típicament tenen una corona ben desenvolupada, dividida en dues parts, i un cap retràctil. Es desplacen nedant o arrossegant-se.

## Història natural

En el grup dels bdel·loïdeus ha desaparegut evolutivament el sexe, no hi ha mascles i les femelles només es reprodueixen per partenogènesi. Són força similars a altres rotífers que es reprodueixen sexualment.
Els bdel·loides responen a l'estrès mediambiental entrant en un estadi de dormància conegut com a anhidrobiosi.
Quan tornen d'aquesta mena d'hibernació experimenten un procés genètic possiblement únic i segons Matthew Meselson incorporarien ADN forà fet interpretable com un intermedi entre la reproducció sexual i asexual.
Són uns rotífers extraordinàriament resistents al dany per la radiació ionitzant.

## Taxonomia

La subclasse Bdelloidea inclou quatre famílies:
* Família Adinetidae Hudson & Gosse, 1889
* Família Habrotrochidae Bryce, 1910
* Família Philodinavidae Harring, 1913
* Família Philodinidae Ehrenberg, 1838

## Referències

* ↑ «Història Natural dels Països catalans. Els rotífers». [Consulta: 16 gener 2021].
* 1 2 Segers, H. 2011. Phylum Rotifera Cuvier, 1817. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 231–233
* ↑ «Bdelloids: No sex for over 40 million years.». TheFreeLibrary. ScienceNews. [Consulta: 30 abril 2011].
* ↑ «Eighty million years without sex» (en anglès). BBC News, 12-10-2007.
* ↑ Gache, Gabriel. «Organisms Gave up Sexual Reproduction for DNA Theft» (en english). [Consulta: 16 gener 2021].
* ↑ E. Gladyshev and M. Meselson. 2008. Extreme resistance of bdelloid rotifers to ionizing radiation. Proc. Nat. Acad. Sci., 10.1073/pnas.0800966105 (published online 3/24/08)
# Bdeogale

Bdeogale és un gènere de tres espècies de mangostes originàries de les selves pluvials de l'Àfrica central i occidental. Són majoritàriament terrestres i insectívores.

## Taxonomia

* Mangosta de cua gruixuda, Bdeogale crassicauda - Kenya i Tanzània
* Mangosta de Jackson, Bdeogale jacksoni - Kenya, Tanzània i Uganda
* Mangosta de potes negres, Bdeogale nigripes - Angola, Camerun, República del Congo, Guinea Equatorial, el Gabon, República Democràtica del Congo i Nigèria.

## Referències

* ↑ Dunham, A.; Goldman, C.; Hoffmann, M. Bdeogale crassicauda. UICN 2008. Llista Vermella d'espècies amenaçades de la UICN, edició 2008, consultada el 22 març 2009. (anglès)
* ↑ Dunham, A.; Goldman, C.; Hoffmann, M. Bdeogale jacksoni. UICN 2008. Llista Vermella d'espècies amenaçades de la UICN, edició 2008, consultada el 22 març 2009. (anglès)
* ↑ Dunham, A.; Goldman, C.; Hoffmann, M. Bdeogale nigripes. UICN 2008. Llista Vermella d'espècies amenaçades de la UICN, edició 2008, consultada el 22 març 2009. (anglès)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Bdellocephala

Bdellocephala és un gènere de triclàdide dendrocèlid que habita l'aigua dolça de diverses regions d'Euràsia.

## Morfologia

A diferència de tots els altres triclàdides, Bdellocephala no té una papil·la peniana ben desenvolupada. D'altra banda, la paret que revesteix el lumen penià presenta molts plecs regulars. Aquests dos caràcters s'han proposat com a sinapomorfies del gènere.

## Distribució

Bdellocephala es troba a Europa, el llac Baikal, el krai de Khabàrovsk, l'illa Sakhalín, la península de Kamtxatka, Japó i el nord de la Xina. S'ha proposat que Bdellocephala presentava una distribució contínua a Euràsia abans del Quaternari. Aquesta àmplia presència al continent hauria quedat fragmentada per les últimes glaciacions.
El llac Baikal concentra set de les dotze espècies conegudes del gènere.

## Taxonomia

* Bdellocephala angarensis
* Bdellocephala annandalei
* Bdellocephala baicalensis
* Bdellocephala bathyalis
* Bdellocephala borealis
* Bdellocephala brunnea
* Bdellocephala grubiiformis
* Bdellocephala melanocinerea
* Bdellocephala punctata
* Bdellocephala roseocula
* Bdellocephala stellomaculata
* Bdellocephala ushkaniensis

## Referències

* ↑ Kawakatsu, M.; Sluys, R.; Timoshkin, O.Q.; Naumova, T.V.; Nishino, M.; Takai, M. «Redescription of Japanese Bdellocephala annandalei from Lake Biwa-ko with comparative redescription of the Far Eastern and Kamchatkan Bdellocephala species (Tricladida, Paludicola)» (en anglès). Belgian Journal of Zoology, 131, 2001, pàg. 205-211.
* 1 2 3 Naumova, T.V.; Novikova, O.A.; Timoshkin, O.Q. «Zoogeographical analysis of the distribution of Bdellocephala species (Plathelminthes, Tricladida: Paludicola)» (en anglès). Hydrobiologia, 568, S, 2006, pàg. 177-181.
* ↑ Sluys, Ronald; Kawakatsu, Masaharu «Towards a phylogenetic classification of dendrocoelid freshwater planarians (Platyhelminthes): a morphological and eclectic approach» (en anglès). Journal of Zoological Systematics and Evolutionary Research, 44, 4, 2006, pàg. 274-284. DOI: 10.1111/j.1439-0469.2006.00371.x.
# Biblioteca Nacional d'Argèlia

La Biblioteca Nacional d'Algèria, BNA (àrab: المكتبة الوطنيّة الجزائريّة, al-Maktaba al-Waṭaniyya al-Jazāʾiriyya), amb seu a la capital, Alger, és la principal biblioteca d'Algèria. Té el seus orígens en l'època colonial francesa, ja que fou fundada com a biblioteca en 1835. El seu actual edifici es va acabar de construir en 1994 i compta amb una superfície de gairebé 70.000 m². Les seves sales de lectura poden acollir fins a 2.500 lectors. Funciona com a dipòsit legal de la República d'Algèria.

## Enllaços externs

* «Biblioteca Nacional d'Algèria» (en àrab i francès). Arxivat de l'original el 4 de desembre 2007. [Consulta: 17 gener 2020 [fora servei]].

## Referències

* ↑ «República d'Algèria. Ministeri de Cultura» (en àrab). [Consulta: 17 gener 2020].
* ↑ «República d'Algèria. Ministeri de Cultura» (en francès). [Consulta: 17 gener 2020].
# Biblioteca Nacional d'Israel

La Direcció Nacional de Biblioteca d'Israel (en hebreu: הספרייה הלאומית, HaSifria HaLeumit) anteriorment coneguda com la Biblioteca Nacional i la Universitat com en les seves sigles (en anglès: National Library of Israel) (NLI) (en hebreu: בית הספרים הלאומי והאוניברסיטאי) és la Biblioteca Nacional d'Israel. Aquesta biblioteca conté més de 5 milions de llibres i està situada al campus de Givat Ram de la Universitat Hebrea de Jerusalem.

## Història

La primera biblioteca pública que va servir a la comunitat jueva de Palestina va ser la biblioteca B'nai B'rith, fundada a Jerusalem el 1892. Aquesta biblioteca se situava en un carrer homònim, proper a la zona de la Missió Russa a Jerusalem. Deu anys després va ser reubicada al Carrer Etiòpia. El 1920, quan es planejava la concreció de la Universitat Hebrea, la col·lecció de la biblioteca B'nai Brith va esdevenir la base per a la biblioteca universitària. Els llibres es van traslladar a la Muntanya Scopus on la universitat obriria cinc anys després.
El 2007 va ser oficialment reconeguda com la Biblioteca Nacional de l'Estat d'Israel després de l'aprovació de la Llei de Biblioteques Nacionals. Aquesta llei, que va entrar en funcionament el 23 de juliol de 2008 va canviar el nom de la Biblioteca a l'actual i la va convertir en dependent de la Universitat per després passar a ser una empresa d'interès comunitari posseïda conjuntament pel Govern d'Israel (50%), la Universitat Hebrea (25%) i altres organitzacions.

## Objectius

La missió de la Biblioteca Nacional d'Israel és assegurar tot el material publicat a Israel en qualsevol llengua. Pretén Albergar totes les publicacions que tractin d'Israel, la Terra d'Israel, el judaisme i el poble jueu publicats en qualsevol idioma, en qualsevol país del món. També pretén acumular tot el material publicat en hebreu o en qualsevol llengua parlada en la diàspora com el Jiddisch o el Judeocastellà. Per llei, dues còpies de qualsevol element publicat a Israel han de ser dipositades a la Biblioteca. Des de 2001, amb la reforma de la llei, també s'inclouen entre els materials que s'han de dipositar a la Biblioteca enregistraments d'àudio, vídeo i material no imprès.

## Materials especials

Entre els materials rars de la Biblioteca hi ha manuscrits d'Isaac Newton que tracten sobre temes teològics i documents personals de centenars de figures jueves rellevants.

## Referències

* 1 2 3 Aryeh Dayan «New chapter in a sad saga». Haaretz [Consulta: 1r octubre 2008]. (anglès)
* ↑ «Hebrew University Hails Landmark Legislation for the Establishment of the National Library». Canadian Friends of the Hebrew University, 27-11-2007 [Consulta: 1r octubre 2008]. Arxivat 2008-03-09 a Wayback Machine. «Còpia arxivada». Arxivat de l'original el 2008-03-09. [Consulta: 30 juliol 2012]. (anglès)
* ↑ alguns dels fons únics de la Biblioteca com el manuscrit del segle xiv Nuremberg Mahzor van ser escanejats el 2007 i estan disponibles a internet.
* ↑ Col·lecció Isaac Newton Arxivat 2007-07-24 a Wayback Machine. (anglès)

## Enllaços externs

* Biblioteca Nacional d'Israel
# Biblioteca Nacional d'Escòcia

La Biblioteca Nacional d'Escòcia és una institució escocesa que té com a principal missió reunir i conservar la bibliografia d'Escòcia. És una de les cinc col·leccions nacionals d'Escòcia. És una de mes biblioteques de recerca més grosses d'Europa.
Va ser fundat el 1925. Va incorporar el fons de l'Advocates Library, la llibreria de la Facultat de dret d'Edimburg, creada el 1689. Ja el 1710, aquesta va obtenir el dret de demanar un exemplar de qualsevol llibre publicat al Regne Unit. El 2020 tenia uns vint-i-quatre milions de publicacions. Des del 2007 també conserva el Moving Image Archive («Arxiu del imatges mòbils») una col·lecció de 46.000 films i vídeos. Continua eixamplant la col·lecció de llibres i documents digitalitzats, consultables en línia.
El 2013 va ser la primera institució escocesa que va contractar un viquipedista resident. El 2016 en va contractar un de parla gaèlic escocès per ajudar arreu al país grups per desenvolupar la Uicipeid. Aquesta iniciativa ha d'animar més gent a practicar les seves habilitats lingüístiques i compartir el seu coneixement de la cultura, el patrimoni i la comunitat gaèlica.

## Referències

* ↑ «National Collections of Scotland» (en anglès). Annual culture funding. Govern d'Escòcia. [Consulta: 21 juliol 2022].
* ↑ «About us» (en anglès). National Library of Scotland. [Consulta: 21 juliol 2022].
* ↑ «Brief history of the National Library» (en anglès). National Library. [Consulta: 21 juliol 2022].
* ↑ «Moving Image Archive» (en anglès). National Library of Scotland. [Consulta: 21 juliol 2022].
* ↑ «Digital features» (en anglès). National Library of Scotland. [Consulta: 21 juliol 2022].
* ↑ Ferguson, Brian «National Library of Scotland to hire ‘Wikipedian’» (en anglès). The Scotsman, 25-04-2013.
* 1 2 «Gaelic Wikipedia in preparation through National Library of Scotland collaboration» (en anglès). History Scotland, 11-10-2016. [Consulta: 21 juliol 2022].

## Enllaços externs

* Biblioteca Nacional d'Escòcia - Lloc web oficial
# Materpiscis

Materpiscis ("peix mare" en llatí) és un gènere de placoderm ptictodòntid del Devonià superior (fa uns 380 milions d'anys) de la formació de Gogo Reef d'Austràlia Occidental. Només se'l coneix a partir d'un únic exemplar, i és únic perquè hi ha un embrió no nascut dins de Materpiscis, amb una estructura placentària d'alimentació mineralitzada notablement conservada (un cordó umbilical). Això fa de Materpiscis el vertebrat més antic primitiu vivípar, és a dir, que dona a llum cries vives.
El fòssil fou descobert el 2005 a la regió de Gogo, a Austràlia Occidental, per John Long del Museum Victoria i els seus col·legues Kate Trinajstic, Gavin Young i Tim Senden. Els fòssils del jaciment de Gogo estan preservats en nòduls de llim, de manera que s'utilitza àcid acètic diluït per dissoldre els llims que envolten els fòssils.
L'examinació de la secció caudal de Materpiscis portà al descobriment de l'esquelet parcialment ossificat d'un Materpiscis jove, així com el cordó umbilical mineralitzat. L'equip publicà els seus descobriments el 2008. L'espècie fou anomenada Materpiscis attenboroughi en honor de David Attenborough, que fou el primer a cridar l'atenció sobre la importància dels fòssils de peixos a Gogo a la seva sèrie del 1979 Life on Earth.
Materpiscis era un peix blindat semblant als taurons i sense parent moderns. Feia entre vint-i-cinc i trenta centímetres i tenia unes dents potents que utilitzava per esberlar les seves preses, possiblement invertebrats de closca dura com cloïsses o coralls.
Els peixos ptictodòntids són l'únic grup de placoderms que presenta dimorfisme sexual: els mascles tenen uns òrgans agafadors i les femelles tenen la base de l'aleta pelviana llisa. Feia temps que se sospitava que es reproduïen utilitzant fertilització interna, i el descobriment d'embrions fòssils dins de Materpiscis i un organisme similar també de Gogo, Austroptyctodus demostrà que aquesta deducció era certa.

## Vegeu també

Altres peixos fòssils d'especial rellevància del període Devonià:
* Gogonasus
* Tiktaalik
* Eusthenopteron
* Panderichthys
* Onychodus

## Referències

* ↑ Dr John Long descriu el descobriment de Materpiscis
* ↑ Long, J. A.; Trinajstic, K.; Young, G. C.; Senden, T. «Live birth in the Devonian period». Nature, 453, 7195, 2008, pàg. 650–652. DOI: 10.1038/nature06966.
* ↑ BBC News: Fossil reveals oldest live birth
* ↑ «Museum Victoria: enllaços i vídeos sobre Materpiscis». Arxivat de l'original el 2008-08-22. [Consulta: 31 maig 2008].
# Bidar (ciutat)

Bidar (kannada ಬೀದರ್)) és una ciutat i taluka del districte de Bidar a Karnataka (Índia), capital d'aquest districte. Està situada a 17° 54′ N, 77° 33′ E﻿ / ﻿17.9°N,77.55°E﻿ / 17.9; 77.55. La població (2001) era de 172.298 habitants (1881: 9.730, 1891: 11.315, i 1901: 11.367).

## Història

Vegeu: Districte de Bidar i Sultanat de Bidar

## Llocs interessants

* Temples de Narasimha Zarna, Papa Nashini, Basvesvara, i Guru Nanak Jhira Gurudwara
* Fort de Bidar
* Mesquita de Bidar
* Nayee kamaan
* Madrassa Mahmud Gawan
* Choubara (torre)
* Mausoleus de sants locals
* Cenotàfis dels sultans baridshàhides i de 12 sultans bahmànides
* Tomba de Mahmud Gawan
* Jardins dels baridshàhides
* Kalyani shariff,
* Coves (segle XII)
* Fort de Kalyani

## Referències

* Article "Bidar" a Encyclopaedia Iranica

## Enllaços externs

* Official Website del Districte Arxivat 2011-06-23 a Wayback Machine.